SPALI "2022Q3

บริษัท ศุภาลัย จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนและเก้าเดือนสิ้นสุดวันที่ 30 กันยายน 2565

# 1.	ข้อมูลทั่วไป

# 1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการใน                                       งบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด                                ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ                                 เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงิน                                    ระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                                        งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

# 1.2	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท ศุภาลัย จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2564 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวดปัจจุบัน

เมื่อวันที่ 10 มิถุนายน 2565 Supalai Australia Holdings Pty Ltd (“บริษัทย่อย”) ได้ลงนามในสัญญาร่วมทุนกับ Mirvac McCormacks Road Pty Limited เพื่อทำโครงการพัฒนาอสังหาริมทรัพย์ในประเทศออสเตรเลียร่วมกัน การร่วมการงานนี้เป็นการร่วมการงานประเภทการดำเนินงานร่วมกัน (Joint Operation)                                    ซึ่งบริษัทย่อยดังกล่าวมีส่วนได้เสียในการดำเนินงานร่วมกันจำนวนร้อยละ 50 ตามสัญญาร่วมทุน

# 1.3	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2564

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

# 2.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าตามปกติธุรกิจ ทั้งนี้ ไม่มีการเปลี่ยนแปลงอย่างมีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกันในระหว่างงวดปัจจุบัน

รายการธุรกิจที่สำคัญกับกิจการที่เกี่ยวข้องกันมีดังต่อไปนี้

ยอดคงค้างระหว่างกลุ่มบริษัทและกิจการที่เกี่ยวข้องกัน มีรายละเอียดดังนี้

เงินให้กู้ยืมระยะสั้นแก่บริษัทย่อยและดอกเบี้ยค้างรับ

เงินให้กู้ยืมระยะยาวแก่กิจการที่เกี่ยวข้องกันและดอกเบี้ยค้างรับ

ค่าตอบแทนกรรมการและผู้บริหาร

# 3.	ต้นทุนการพัฒนาอสังหาริมทรัพย์

รายการเปลี่ยนแปลงของบัญชีต้นทุนการพัฒนาอสังหาริมทรัพย์สำหรับงวดเก้าเดือนสิ้นสุดวันที่                              30 กันยายน 2565 สรุปได้ดังนี้

ในระหว่างงวดเก้าเดือนสิ้นสุดวันที่ 30 กันยายน 2565 และ 2564 กลุ่มบริษัทได้รวมต้นทุนการกู้ยืมเข้าเป็นต้นทุนการพัฒนาอสังหาริมทรัพย์ โดยคำนวณจากอัตราการตั้งขึ้นเป็นทุนซึ่งเป็นอัตราถัวเฉลี่ยถ่วงน้ำหนักของเงินกู้ดังนี้

# 4.	สินทรัพย์ทางการเงินอื่น

ตราสารทุนวัดมูลค่าด้วยมูลค่ายุติธรรมในระดับที่ 1 และไม่มีการโอนรายการระหว่างลำดับชั้นของมูลค่ายุติธรรมในระหว่างงวดปัจจุบัน

# 5.	เงินลงทุนในบริษัทย่อย

เมื่อวันที่ 27 มิถุนายน 2565 บริษัทฯจ่ายเงินลงทุนเพิ่มเติมใน Supalai Singapore Holdings Pte. Ltd. เป็นจำนวน 3,511 ล้านบาท เพื่อใช้สำหรับการลงทุนทำโครงการพัฒนาอสังหาริมทรัพย์ในประเทศออสเตรเลีย ตามมติที่ประชุมคณะกรรมการของบริษัทฯเมื่อวันที่ 10 พฤษภาคม 2565 และบริษัทย่อยดังกล่าวได้                              จดทะเบียนเพิ่มทุนกับทางหน่วยงานราชการของประเทศสิงคโปร์แล้วเมื่อวันที่ 17 สิงหาคม 2565

เมื่อวันที่ 22 กรกฎาคม 2565 ที่ประชุมผู้ถือหุ้นประจำปี 2565 ของ Supalai Philippines, Inc. (“บริษัทย่อย”) มีมติอนุมัติให้ดำเนินการจดทะเบียนเลิกกิจการกับหน่วยงานราชการของประเทศฟิลิปปินส์ภายในวันที่                                                                 31 ธันวาคม 2565 อย่างไรก็ตาม การเลิกกิจการของบริษัทย่อยดังกล่าวไม่มีผลกระทบอย่างเป็นสาระสำคัญต่อการดําเนินงานของกลุ่มบริษัทแต่อย่างใด

# 6.	เงินลงทุนในการร่วมค้าและบริษัทร่วม

รายการเปลี่ยนแปลงของบัญชีเงินลงทุนในการร่วมค้าและบริษัทร่วมสำหรับงวดเก้าเดือนสิ้นสุดวันที่                  30 กันยายน 2565 สรุปได้ดังนี้

เมื่อวันที่ 22 กุมภาพันธ์ 2565 ที่ประชุมคณะกรรมการของบริษัทฯ ครั้งที่ 2/2565 ได้มีมติอนุมัติให้บริษัทฯยกเลิกการจัดตั้งทรัสต์เพื่อการลงทุนในอสังหาริมทรัพย์ศุภาลัย (“SPALIRT”) โดยการจำหน่ายโครงการ                        ศุภาลัย แกรนด์ ทาวเวอร์ ให้แก่ SPALIRT และอนุมัติการจำหน่ายเงินลงทุนในบริษัท อเดลฟี เรียล เอสเตท แมเนจเม้นท์ จำกัด ซึ่งเป็นผู้จัดการกองทรัสต์ของ SPALIRT ในราคา 1.3 ล้านบาท บริษัทฯได้ดำเนินการจำหน่ายเงินลงทุนดังกล่าวเรียบร้อยแล้ว และรับรู้ผลขาดทุนจากการจำหน่ายเงินลงทุนในบริษัทร่วมจำนวน 0.5 ล้านบาท (งบการเงินเฉพาะกิจ: 2.3 ล้านบาท) ในงบกำไรขาดทุนสำหรับงวดปัจจุบัน

ส่วนแบ่งกำไรและเงินปันผลรับจากการลงทุนในการร่วมค้าและบริษัทร่วมคำนวณจากงบการเงิน                     ซึ่งได้จัดทำขึ้นโดยฝ่ายบริหารของกิจการดังกล่าว ฝ่ายบริหารของกลุ่มบริษัทเชื่อว่างบการเงินดังกล่าวไม่มีความแตกต่างอย่างเป็นสาระสำคัญหากงบการเงินดังกล่าวได้รับการตรวจสอบหรือสอบทานโดยผู้สอบบัญชี

# 7.	เจ้าหนี้ตั๋วแลกเงิน

รายการเปลี่ยนแปลงของบัญชีเจ้าหนี้ตั๋วแลกเงินสำหรับงวดเก้าเดือนสิ้นสุดวันที่ 30 กันยายน 2565 สรุปได้ดังนี้

ณ วันที่ 30 กันยายน 2565 ตั๋วแลกเงินระยะสั้นดังกล่าวไม่มีหลักทรัพย์ค้ำประกัน มีอัตราดอกเบี้ยร้อยละ 1.10 และ 1.70 ต่อปี และจะครบกำหนดไถ่ถอนในเดือนมกราคม 2566 และเดือนกรกฎาคม 2566

# 8.	เจ้าหนี้การค้าและเจ้าหนี้อื่น

# 9.	เงินกู้ยืมระยะยาวจากธนาคาร

การเปลี่ยนแปลงของบัญชีเงินกู้ยืมระยะยาวจากธนาคารสำหรับงวดเก้าเดือนสิ้นสุดวันที่ 30 กันยายน 2565                มีรายละเอียดดังนี้

เงื่อนไขต่างๆที่ระบุไว้ในสัญญาเงินกู้ เช่น อัตราดอกเบี้ย การชำระคืน การจดจำนองค้ำประกัน ข้อปฏิบัติและข้อจำกัด ไม่มีการเปลี่ยนแปลงจากที่ได้เปิดเผยไว้ในงบการเงินประจำปีล่าสุด

# 10.	หุ้นกู้

การเปลี่ยนแปลงของบัญชีหุ้นกู้สำหรับงวดเก้าเดือนสิ้นสุดวันที่ 30 กันยายน 2565 มีรายละเอียดดังนี้

ในระหว่างงวดปัจจุบัน บริษัทฯได้ออกจำหน่ายหุ้นกู้ประเภทไม่ด้อยสิทธิและไม่มีหลักประกัน ดังต่อไปนี้

ภายใต้สัญญาหุ้นกู้ บริษัทฯต้องปฏิบัติตามเงื่อนไขทางการเงินบางประการ เช่น การจ่ายเงินปันผลและ                    การดำรงอัตราส่วนหนี้สินต่อส่วนของผู้ถือหุ้น เป็นต้น

# 11.	หุ้นทุนซื้อคืน

การเปลี่ยนแปลงของบัญชีหุ้นทุนซื้อคืนสำหรับงวดเก้าเดือนสิ้นสุดวันที่ 30 กันยายน 2565 มีรายละเอียดดังนี้

เมื่อวันที่ 22 กุมภาพันธ์ 2565 ที่ประชุมคณะกรรมการบริษัทฯครั้งที่ 2/2565 ได้มีมติอนุมัติให้จำหน่าย            หุ้นทุนซื้อคืนจำนวน 194,938,600 หุ้น คิดเป็นร้อยละ 9.10 ของจำนวนหุ้นที่จำหน่ายได้แล้วทั้งหมด              โดยการนำเสนอขายในตลาดหลักทรัพย์แห่งประเทศไทยในระหว่างวันที่ 8 มีนาคม 2565                                                     ถึงวันที่ 9 กรกฎาคม 2566 และกำหนดราคาเสนอขายหุ้นทุนซื้อคืนจะต้องมากกว่าหรือเท่ากับร้อยละ 85 ของราคาปิดของหุ้นของบริษัทฯเฉลี่ย 5 วันทำการซื้อขายล่าสุด บริษัทฯได้เริ่มขายหุ้นทุนซื้อคืนตั้งแต่                     วันที่ 11 เมษายน 2565 เป็นต้นไป

ในระหว่างงวดปัจจุบัน บริษัทฯได้จำหน่ายหุ้นทุนซื้อคืนทั้งหมดจำนวน 3 ล้านหุ้น คิดเป็นมูลค่าขายรวม            60 ล้านบาท โดยบันทึกผลต่างระหว่างมูลค่าขายรวมของหุ้นทุนซื้อคืนและมูลค่าซื้อรวมของหุ้นทุนซื้อคืนจำนวน 19 ล้านบาท ใน “ส่วนเกินทุนหุ้นสามัญซื้อคืน” และได้โอนกลับสำรองหุ้นทุนซื้อคืนจำนวน                     41 ล้านบาท จาก “กำไรสะสมจัดสรรแล้ว - สำรองหุ้นทุนซื้อคืน” ไปยัง “กำไรสะสมที่ยังไม่ได้จัดสรร”

บริษัทฯได้กันกำไรสะสมไว้เป็นเงินสำรองเท่ากับจำนวนเงินที่ได้จ่ายซื้อหุ้นคืนจนกว่าจะมีการจำหน่ายหุ้นที่ซื้อคืนได้หมดหรือลดทุนที่ชำระแล้วโดยวิธีตัดหุ้นซื้อคืนที่จำหน่ายไม่หมดแล้วแต่กรณี

เมื่อวันที่ 11 ตุลาคม 2565 ที่ประชุมคณะกรรมการบริษัทฯครั้งที่ 10/2565 ได้มีมติอนุมัติให้เปลี่ยน                                        วิธีการจำหน่ายหุ้นทุนซื้อคืนเป็นดังต่อไปนี้

การนำเสนอขายหุ้นทุนซื้อคืนจำนวน 190,015,700 หุ้น ในตลาดหลักทรัพย์แห่งประเทศไทยในระหว่างวันที่ 18 - 25 ตุลาคม 2565 และกำหนดราคาเสนอขายหุ้นทุนซื้อคืนจะต้องมากกว่าหรือเท่ากับร้อยละ 85 ของราคาปิดของหุ้นของบริษัทฯเฉลี่ย 5 วันทำการซื้อขายล่าสุด

การนำเสนอขายหุ้นทุนซื้อคืนจำนวน 2,268,400 หุ้น ต่อกรรมการและพนักงานของบริษัทฯในวันที่                 18 ตุลาคม 2565 และกำหนดราคาเสนอขายหุ้นทุนซื้อคืนจะต้องมากกว่าหรือเท่ากับราคาปิดของหุ้นของบริษัทฯเฉลี่ย 7 วันทำการซื้อขายล่าสุด

หากครบกำหนดระยะเวลาจําหน่ายหุ้นทุนซื้อคืนแล้ว  ถ้าบริษัทฯจำหน่ายหุ้นทุนซื้อคืนไม่หมด                          ให้บริษัทฯลดทุนที่ชําระแล้ว และดำเนินการจดทะเบียนลดทุนภายใน 14 วัน นับแต่วันตัดหุ้นดังกล่าว

เมื่อวันที่ 18 ตุลาคม 2565 บริษัทฯได้จำหน่ายหุ้นทุนซื้อคืนจำนวน 2,258,800 หุ้นให้แก่กรรมการและพนักงานของบริษัทฯ ซึ่งกำหนดราคาใช้สิทธิหุ้นละ 18.86 บาท คิดเป็นเงินมูลค่าขายรวม 43 ล้านบาท นอกจากนี้ บริษัทฯได้ตัดหุ้นซื้อคืนที่จำหน่ายไม่หมดจำนวน 190,025,300 หุ้นและได้โอนกลับสำรองหุ้นทุนซื้อคืนทั้งจำนวนจาก “กำไรสะสมจัดสรรแล้ว - สำรองหุ้นทุนซื้อคืน” ไปยัง “กำไรสะสมที่ยังไม่ได้จัดสรร” บริษัทฯได้ดำเนินการจดทะเบียนลดทุนกับกระทรวงพาณิชย์แล้วเมื่อวันที่ 26 ตุลาคม 2565 โดยรายการดังกล่าวจะถูกบันทึกบัญชีในไตรมาสที่สี่ของปีปัจจุบัน

# 12.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ย                       ทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2565 และ 2564 สรุปได้ดังนี้

# 13.	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ถือโดยผู้ถือหุ้น (ไม่รวมจำนวน                                     ถัวเฉลี่ยถ่วงน้ำหนักของหุ้นสามัญที่ซื้อคืนในระหว่างงวด)

การคำนวณกำไรต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน 2565 และ 2564 แสดงการคำนวณได้ดังนี้

# 14.	ส่วนงานดำเนินงาน

ในระหว่างงวดปัจจุบันกลุ่มบริษัทไม่มีการเปลี่ยนโครงสร้างของส่วนงานดำเนินงานจากที่ได้เปิดเผยไว้ในงบการเงินประจำปีล่าสุด

ข้อมูลรายได้และกำไรของส่วนงานของกลุ่มบริษัทสำหรับงวดสามเดือนและเก้าเดือนสิ้นสุดวันที่ 30 กันยายน 2565 และ 2564 มีดังต่อไปนี้

# 15.	เงินปันผล

เงินปันผลที่ประกาศจ่ายในระหว่างงวดเก้าเดือนสิ้นสุดวันที่ 30 กันยายน 2565 และ 2564 มีรายละเอียดดังนี้

# 16.	ภาระผูกพันและหนี้สินที่อาจเกิดขึ้น

16.1	ภาระผูกพันและการค้ำประกัน

16.2	คดีฟ้องร้อง

ณ วันที่ 30 กันยายน 2565 กลุ่มบริษัทถูกฟ้องร้องในคดีต่างๆ เกี่ยวกับการผิดสัญญา การเลิกสัญญา                                      การเรียกเงินคืนและค่าเสียหาย ซึ่งมีทุนทรัพย์รวมเป็นจำนวนเงินประมาณ 799 ล้านบาท และคดียังอยู่                      ในระหว่างการพิจารณาของศาลอุทธรณ์และศาลฎีกาซึ่งผลของคดียังไม่เป็นที่สิ้นสุด อย่างไรก็ตาม                         ตามความเห็นของฝ่ายกฎหมายและฝ่ายบริหารของกลุ่มบริษัทคาดว่ากลุ่มบริษัทจะไม่ได้รับผลเสียหายจากคดีฟ้องร้องดังกล่าว

# 17.	เครื่องมือทางการเงิน

17.1	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

17.2	ความเสี่ยงจากอัตราดอกเบี้ย

กลุ่มบริษัทมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินให้กู้ยืมระยะยาว หุ้นกู้ และเงินกู้ยืมระยะยาวจากธนาคาร สินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตาม                    อัตราตลาด หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน

บริษัทฯได้มีการทำสัญญาแลกเปลี่ยนอัตราดอกเบี้ย เพื่อบริหารความเสี่ยงที่เกี่ยวเนื่องกับหนี้สินทางการเงินที่มีอัตราดอกเบี้ยคงที่ ซึ่งมีรายละเอียดดังต่อไปนี้

สัญญาแลกเปลี่ยนอัตราดอกเบี้ยวัดมูลค่าด้วยมูลค่ายุติธรรมในระดับที่ 2 และไม่มีการโอนรายการระหว่างลำดับชั้นของมูลค่ายุติธรรมในระหว่างงวดปัจจุบัน

# 18.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทฯ เมื่อวันที่ 8 พฤศจิกายน 2565

|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| รายการธุรกิจกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| รายได้ค่าเช่าและค่าบริการ | - | - | 1 | 1 |

| รายได้ดอกเบี้ย | - | - | 4 | 2 |

| รายได้เงินปันผล | - | - | 4 | 129 |

| รายได้ค่าบริหารจัดการโครงการ | - | - | 9 | - |

| ค่าบริหารจัดการอาคาร | - | - | 1 | 1 |

| รายการธุรกิจกับกิจการที่เกี่ยวข้องกัน |  |  |  |  |

| รายได้ดอกเบี้ย | 39 | 30 | - | - |

| ซื้อวัสดุก่อสร้าง | 45 | 43 | 45 | 42 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| รายการธุรกิจกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| รายได้ค่าเช่าและค่าบริการ | - | - | 1 | 1 |

| รายได้ดอกเบี้ย | - | - | 9 | 2 |

| รายได้เงินปันผล | - | - | 52 | 179 |

| รายได้ค่าบริหารจัดการโครงการ | - | - | 33 | - |

| ค่าบริหารจัดการอาคาร | - | - | 3 | 3 |

| รายการธุรกิจกับกิจการที่เกี่ยวข้องกัน |  |  |  |  |

| รายได้ดอกเบี้ย | 105 | 89 | - | - |

| ซื้อวัสดุก่อสร้าง | 122 | 113 | 117 | 111 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2565 | 31 ธันวาคม2564 | 30 กันยายน 2565 | 31 ธันวาคม2564 |

|  |  | (ตรวจสอบแล้ว) |  | (ตรวจสอบแล้ว) |

| ยอดคงค้างกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| ลูกหนี้การค้าและลูกหนี้อื่น | - | - | 29,060 | - |

| เงินปันผลจากบริษัทย่อยค้างรับ | - | - | 75,024 | 87,990 |

|  |  |  |  |  |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 8) |  |  |  |  |

| บริษัท ดูราฟลอร์ จำกัด (มีกรรมการร่วมกัน) | 36,455 | 36,582 | 35,586 | 36,451 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ                    ณ วันที่                      31 ธันวาคม 2564 | เพิ่มขึ้น | ลดลง | ยอดคงเหลือ                    ณ วันที่                      30 กันยายน 2565 |

|  | (ตรวจสอบแล้ว) |  |  |  |

| บริษัทย่อย | 309,636 | 673,272 | (490,625) | 492,283 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | ยอดคงเหลือ           ณ วันที่                  31 ธันวาคม 2564 | เพิ่มขึ้น | ลดลง | ยอดคงเหลือ        ณ วันที่                  30 กันยายน 2565 |

|  | (ตรวจสอบแล้ว) |  |  |  |

| การร่วมค้า | 143,153 | 33,307 | - | 176,460 |

| บริษัทร่วม | 932,028 | 222,926 | (42,088) | 1,112,866 |

| รวม | 1,075,181 | 256,233 | (42,088) | 1,289,326 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ผลประโยชน์ระยะสั้น | 46,671 | 43,498 | 40,420 | 39,004 |

| ผลประโยชน์หลังออกจากงาน | 1,303 | 766 | 1,126 | 714 |

| รวม | 47,974 | 44,264 | 41,546 | 39,718 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ผลประโยชน์ระยะสั้น | 145,611 | 137,202 | 129,299 | 123,602 |

| ผลประโยชน์หลังออกจากงาน | 3,909 | 2,297 | 3,376 | 2,142 |

| รวม | 149,520 | 139,499 | 132,675 | 125,744 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2565 | 62,103,940 | 57,904,955 |

| ต้นทุนที่ดินและค่าพัฒนาที่ดินเพิ่มขึ้น | 8,930,334 | 5,024,979 |

| ต้นทุนงานก่อสร้างเพิ่มขึ้น | 8,721,081 | 7,492,472 |

| ต้นทุนการกู้ยืมที่ถือเป็นต้นทุนเพิ่มขึ้น | 100,207 | 95,185 |

| ต้นทุนขายอสังหาริมทรัพย์สำหรับงวด | (14,676,656) | (13,377,484) |

| โอนเป็นอสังหาริมทรัพย์เพื่อการลงทุน | (2,685) | (2,685) |

| ผลต่างจากการแปลงค่างบการเงิน | 16,628 | - |

| มูลค่าสุทธิตามบัญชี ณ วันที่ 30 กันยายน 2565 | 65,192,849 | 57,137,422 |

| มูลค่าสุทธิตามบัญชี ณ วันที่ 30 กันยายน 2565 ที่จดจำนองไว้เป็นหลักประกัน | 25,559,263 | 23,197,907 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ต้นทุนการกู้ยืมส่วนที่รวมเป็นต้นทุน การพัฒนาอสังหาริมทรัพย์ (ล้านบาท) | 100 | 136 | 95 | 131 |

| อัตราการตั้งขึ้นเป็นทุน (ร้อยละ) | 1.6 - 3.4 | 1.4 - 3.4 | 1.6 - 2.1 | 1.4 - 2.2 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2565 | 31 ธันวาคม2564 | 30 กันยายน 2565 | 31 ธันวาคม2564 |

|  |  | (ตรวจสอบแล้ว) |  | (ตรวจสอบแล้ว) |

| ตราสารหนี้ที่วัดมูลค่าด้วยราคาทุนตัดจำหน่าย |  |  |  |  |

| ตราสารหนี้ภาคเอกชนที่จะถือจนครบกำหนด | - | 291,967 | - | 291,967 |

| ตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |

| หน่วยลงทุนในกองทุนรวม | 341 | 351 | 341 | 351 |

| ตราสารทุนของบริษัทจดทะเบียน | 6,500,393 | 2,115,974 | 5,144,204 | 728,256 |

| รวมสินทรัพย์ทางการเงินอื่น - สุทธิ | 6,500,734 | 2,408,292 | 5,144,545 | 1,020,574 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2565 | 31 ธันวาคม2564 | 30 กันยายน 2565 | 31 ธันวาคม2564 |

|  |  | (ตรวจสอบแล้ว) |  | (ตรวจสอบแล้ว) |

| หมุนเวียน | 454,359 | 291,967 | - | 291,967 |

| ไม่หมุนเวียน | 6,046,375 | 2,116,325 | 5,144,545 | 728,607 |

|  | 6,500,734 | 2,408,292 | 5,144,545 | 1,020,574 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2565 | 1,212,561 | 3,600 | 3,600 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (1,851) | (3,600) | (3,600) |

| ส่วนแบ่งกำไรสำหรับงวด | 225,034 | - | - |

| เงินปันผลรับสำหรับงวด | (309,710) | - | - |

| ผลต่างจากการแปลงค่างบการเงิน | 16,845 | - | - |

| มูลค่าสุทธิตามบัญชี ณ วันที่ 30 กันยายน 2565 | 1,142,879 | - | - |



| (หน่วย: พันบาท) | (หน่วย: พันบาท) |

|  | งบการเงินรวม / งบการเงินเฉพาะกิจการ |

| ยอดคงเหลือ ณ วันที่ 1 มกราคม 2565 | 3,980,821 |

| บวก 	ออกตั๋วแลกเงิน | 5,000,000 |

| หัก 	   จ่ายคืนตั๋วแลกเงิน | (5,000,000) |

| บวก 	ตัดจำหน่ายดอกเบี้ยจ่ายล่วงหน้า | 36,280 |

| หัก		ดอกเบี้ยจ่ายล่วงหน้ารอตัดบัญชี | (49,388) |

| ยอดคงเหลือ ณ วันที่ 30 กันยายน 2565 | 3,967,713 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2565 | 31 ธันวาคม 2564 | 30 กันยายน 2565 | 31 ธันวาคม 2564 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า |  |  |  |  |

| กิจการที่เกี่ยวข้องกัน (หมายเหตุ 2) | 36,455 | 36,582 | 35,586 | 36,451 |

| กิจการที่ไม่เกี่ยวข้องกัน | 2,061,419 | 1,920,579 | 1,583,749 | 1,791,143 |

| เจ้าหนี้ค่าซื้อเงินลงทุนในบริษัทย่อย | 49,226 | 48,525 | - | - |

| เจ้าหนี้อื่น | 93,095 | 41,480 | 86,946 | 35,796 |

| ค่าใช้จ่ายค้างจ่าย | 369,375 | 421,805 | 281,146 | 361,180 |

| รวมเจ้าหนี้การค้าและเจ้าหนี้อื่น | 2,609,570 | 2,468,971 | 1,987,427 | 2,224,570 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2565 | 31 ธันวาคม 2564 | 30 กันยายน 2565 | 31 ธันวาคม 2564 |

|  |  | (ตรวจสอบแล้ว) |  | (ตรวจสอบแล้ว) |

| เงินกู้ยืมระยะยาวจากธนาคาร | 10,444,518 | 6,536,031 | 10,106,505 | 6,318,445 |

| หัก	ส่วนที่ถึงกำหนดชำระภายในหนึ่งปี | (10,444,518) | (6,536,031) | (10,106,505) | (6,318,445) |

| เงินกู้ยืมระยะยาวจากธนาคาร - สุทธิ | - | - | - | - |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2565 | 6,536,031 | 6,318,445 |

| บวก	กู้เพิ่ม | 45,936,650 | 44,012,507 |

| หัก		จ่ายคืนเงินกู้ | (42,029,042) | (40,224,447) |

| ผลต่างจากการแปลงค่างบการเงิน | 879 | - |

| ยอดคงเหลือ ณ วันที่ 30 กันยายน 2565 | 10,444,518 | 10,106,505 |

| วงเงินกู้ยืมระยะยาวที่ยังมิได้เบิกใช้ ณ วันที่ 30 กันยายน 2565 | 20,031,810 | 18,565,971 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม / งบการเงินเฉพาะกิจการ | งบการเงินรวม / งบการเงินเฉพาะกิจการ |

|  | 30 กันยายน 2565 | 31 ธันวาคม 2564 |

|  |  | (ตรวจสอบแล้ว) |

| หุ้นกู้ | 12,314,799 | 9,372,765 |

| หัก      ส่วนที่ถึงกำหนดชำระภายในหนึ่งปี | (8,513,512) | (5,396,274) |

| หุ้นกู้ - สุทธิ | 3,801,287 | 3,976,491 |



| (หน่วย: พันบาท) | (หน่วย: พันบาท) |

|  | งบการเงินรวม / งบการเงินเฉพาะกิจการ |

| ยอดคงเหลือ ณ วันที่ 1 มกราคม 2565 | 9,372,765 |

| บวก	ออกจำหน่ายเพิ่ม | 8,335,896 |

| ตัดจำหน่ายค่าใช้จ่ายในการออกหุ้นกู้ | 5,121 |

| ตัดจำหน่ายดอกเบี้ยรอตัดบัญชี | 111,132 |

| หัก    	ไถ่ถอนหุ้นกู้คืน | (5,500,000) |

| ค่าใช้จ่ายในการออกหุ้นกู้รอตัดบัญชี | (10,115) |

| ยอดคงเหลือ ณ วันที่ 30 กันยายน 2565 | 12,314,799 |



| หุ้นกู้ | อายุหุ้นกู้ | วันที่ออกหุ้นกู้ | วันที่ครบกำหนด ไถ่ถอน | อัตราดอกเบี้ย/อัตราคิดลด (ร้อยละต่อปี) | มูลค่าเสนอขาย (ล้านบาท) | มูลค่าที่ตราไว้ (ล้านบาท) |

| 1/2565* | 2 ปี | 1 มีนาคม 2565 | 1 มีนาคม 2567 | 1.44 | 1,943 | 2,000 |

| 2/2565-1* | 1 ปี | 9 พฤษภาคม 2565 | 9 พฤษภาคม 2566 | 1.23 | 1,976 | 2,000 |

| 2/2565-2 | 2 ปี | 9 พฤษภาคม 2565 | 9 พฤษภาคม 2567 | 2.13 | 600 | 600 |

| 3/2565-1* | 1 ปี 16 วัน | 8 สิงหาคม 2565 | 24 สิงหาคม 2566 | 1.88 | 981 | 1,000 |

| 3/2565-2* | 2 ปี | 8 สิงหาคม 2565 | 8 สิงหาคม 2567 | 2.58 | 475 | 500 |

| 4/2565-1 | 1 ปี | 1 กันยายน 2565 | 1 กันยายน 2566 | 1.77 | 1,600 | 1,600 |

| 4/2565-2* | 2 ปี 1 เดือน | 1 กันยายน 2565 | 3 ตุลาคม 2567 | 2.38 | 761 | 800 |

| รวม |  |  |  |  | 8,336 | 8,500 |

| *Zero Coupon Bond | *Zero Coupon Bond | *Zero Coupon Bond | *Zero Coupon Bond | *Zero Coupon Bond | *Zero Coupon Bond | *Zero Coupon Bond |



|  | จำนวนหุ้นทุนซื้อคืน (ล้านหุ้น) | มูลค่าหุ้นทุนซื้อคืน (ล้านบาท) | สำรองหุ้นทุนซื้อคืน (ล้านบาท) |

| ยอดคงเหลือ ณ วันที่ 1 มกราคม 2565 | 195 | 3,000 | 3,000 |

| จำหน่ายหุ้นทุนซื้อคืนระหว่างงวด | (3) | (41) | (41) |

| ยอดคงเหลือ ณ วันที่ 30 กันยายน 2565 | 192 | 2,959 | 2,959 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ภาษีเงินได้ปัจจุบัน: |  |  |  |  |

| ภาษีเงินได้ระหว่างกาล | 736,646 | 464,196 | 684,263 | 433,645 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีที่เกิดจากผลแตกต่างชั่วคราวและการกลับรายการผลแตกต่างชั่วคราว | (7,331) | (8,562) | (16,042) | (11,855) |

| ค่าใช้จ่ายภาษีเงินได้ที่แสดงอยู่ในกำไรหรือขาดทุน | 729,315 | 455,634 | 668,221 | 421,790 |

| ภาษีเงินได้ที่รับรู้ในกำไรขาดทุนเบ็ดเสร็จอื่น | (60,838) | 3,062 | (62,053) | 3,998 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ภาษีเงินได้ปัจจุบัน: |  |  |  |  |

| ภาษีเงินได้ระหว่างกาล | 1,659,800 | 1,238,311 | 1,488,493 | 1,031,135 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีที่เกิดจากผลแตกต่างชั่วคราวและการกลับรายการผลแตกต่างชั่วคราว | (44,118) | 6,749 | (35,829) | (29,617) |

| ค่าใช้จ่ายภาษีเงินได้ที่แสดงอยู่ในกำไรหรือขาดทุน | 1,615,682 | 1,245,060 | 1,452,664 | 1,001,518 |

| ภาษีเงินได้ที่รับรู้ในกำไรขาดทุนเบ็ดเสร็จอื่น | (162,445) | 16,504 | (153,486) | 19,514 |



|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| กำไรสำหรับงวด (พันบาท) | 2,748,880 | 1,719,594 | 2,570,221 | 1,768,247 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,950,795 | 1,948,141 | 1,950,795 | 1,948,141 |

| กำไรต่อหุ้น (บาท/หุ้น) | 1.41 | 0.88 | 1.32 | 0.91 |

|  |  |  |  |  |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| กำไรสำหรับงวด (พันบาท) | 6,001,779 | 4,191,138 | 5,633,959 | 4,045,536 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,949,688 | 1,948,141 | 1,949,688 | 1,948,141 |

| กำไรต่อหุ้น (บาท/หุ้น) | 3.08 | 2.15 | 2.89 | 2.08 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | ธุรกิจอสังหาริมทรัพย์ | ธุรกิจอสังหาริมทรัพย์ | โรงแรมและการบริหารจัดการ | โรงแรมและการบริหารจัดการ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2565 | 2564 | 2565 | 2564 | 2565 | 2564 | 2565 | 2564 |

| รายได้ |  |  |  |  |  |  |  |  |

| รายได้จากภายนอก | 11,123,478 | 7,427,714 | 9,269 | 1,955 | - | - | 11,132,747 | 7,429,669 |

| รายได้ระหว่างส่วนงาน | 240 | 240 | 852 | 852 | (1,092) | (1,092) | - | - |

| รายได้ทั้งสิ้น | 11,123,718 | 7,427,954 | 10,121 | 2,807 | (1,092) | (1,092) | 11,132,747 | 7,429,669 |

| กำไร (ขาดทุน) จากการดำเนินงานตามส่วนงาน | 3,293,745 | 2,171,610 | (13,019) | (14,737) | - | - | 3,280,726 | 2,156,873 |

| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |

| รายได้อื่น |  |  |  |  |  |  | 229,313 | 92,209 |

| ส่วนแบ่งกำไรจากเงินลงทุนในการร่วมค้าและบริษัทร่วม | ส่วนแบ่งกำไรจากเงินลงทุนในการร่วมค้าและบริษัทร่วม |  |  |  |  |  | 84,797 | 8,799 |

| ค่าใช้จ่ายทางการเงิน | ค่าใช้จ่ายทางการเงิน |  |  |  |  |  | (75,243) | (64,461) |

| ค่าใช้จ่ายภาษีเงินได้ | ค่าใช้จ่ายภาษีเงินได้ |  |  |  |  |  | (729,315) | (455,634) |

| ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  | (41,398) | (18,192) |

| กำไรส่วนที่เป็นของผู้ถือหุ้นบริษัทฯ | กำไรส่วนที่เป็นของผู้ถือหุ้นบริษัทฯ |  |  |  |  |  | 2,748,880 | 1,719,594 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | ธุรกิจอสังหาริมทรัพย์ | ธุรกิจอสังหาริมทรัพย์ | โรงแรมและการบริหารจัดการ | โรงแรมและการบริหารจัดการ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2565 | 2564 | 2565 | 2564 | 2565 | 2564 | 2565 | 2564 |

| รายได้ |  |  |  |  |  |  |  |  |

| รายได้จากภายนอก | 24,737,361 | 18,214,158 | 25,812 | 7,674 | - | - | 24,763,173 | 18,221,832 |

| รายได้ระหว่างส่วนงาน | 720 | 720 | 2,556 | 2,556 | (3,276) | (3,276) | - | - |

| รายได้ทั้งสิ้น | 24,738,081 | 18,214,878 | 28,368 | 10,230 | (3,276) | (3,276) | 24,763,173 | 18,221,832 |

| กำไร (ขาดทุน) จากการดำเนินงานตามส่วนงาน | 7,022,915 | 5,057,585 | (39,444) | (43,899) | - | - | 6,983,471 | 5,013,686 |

| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |

| รายได้อื่น |  |  |  |  |  |  | 691,362 | 300,085 |

| ส่วนแบ่งกำไรจากเงินลงทุนในการร่วมค้าและบริษัทร่วม | ส่วนแบ่งกำไรจากเงินลงทุนในการร่วมค้าและบริษัทร่วม |  |  |  |  |  | 225,034 | 363,974 |

| ค่าใช้จ่ายทางการเงิน |  |  |  |  |  |  | (195,514) | (197,773) |

| ค่าใช้จ่ายภาษีเงินได้ |  |  |  |  |  |  | (1,615,682) | (1,245,060) |

| ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | ส่วนที่เป็นของผู้มีส่วนได้เสียที่ไม่มีอำนาจควบคุมของบริษัทย่อย | (86,892) | (43,774) |

| กำไรส่วนที่เป็นของผู้ถือหุ้นบริษัทฯ |  |  |  |  |  |  | 6,001,779 | 4,191,138 |



| เงินปันผล | อนุมัติโดย | เงินปันผลจ่าย | เงินปันผลจ่ายต่อหุ้น |

|  |  | (พันบาท) | (บาท) |

| เงินปันผลประจำปี 2563 | ที่ประชุมสามัญผู้ถือหุ้นของบริษัทฯ                         เมื่อวันที่ 21 เมษายน 2564 | 974,068 | 0.50 |

| เงินปันผลระหว่างกาล    สำหรับปี 2564 | ที่ประชุมคณะกรรมการบริษัทฯ              เมื่อวันที่ 10 สิงหาคม 2564 | 974,068 | 0.50 |

| รวมเงินปันผลสำหรับปี 2564 |  | 1,948,136 | 1.00 |

|  |  |  |  |

| เงินปันผลประจำปี 2564 | ที่ประชุมสามัญผู้ถือหุ้นของบริษัทฯ                         เมื่อวันที่ 20 เมษายน 2565 | 1,462,480 | 0.75 |

| เงินปันผลระหว่างกาล    สำหรับปี 2565 | ที่ประชุมคณะกรรมการบริษัทฯ              เมื่อวันที่ 9 สิงหาคม 2565 | 1,365,551 | 0.70 |

| รวมเงินปันผลสำหรับปี 2565 |  | 2,828,031 | 1.45 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2565 | 31 ธันวาคม 2564 | 30 กันยายน 2565 | 31 ธันวาคม 2564 |

|  |  | (ตรวจสอบแล้ว) |  | (ตรวจสอบแล้ว) |

| รายจ่ายฝ่ายทุน |  |  |  |  |

| สัญญาก่อสร้างโครงการ | 8,514 | 7,931 | 8,206 | 7,733 |

| สัญญาจะซื้อจะขายที่ดิน | 4,439 | 4,378 | 2,630 | 2,099 |

| วงเงินลงทุนในการร่วมค้าและบริษัทร่วม    ที่ยังไม่ได้เรียกชำระ (ล้านเหรียญออสเตรเลีย) |  |  |  |  |

| ทุนเรือนหุ้น | 78 | 38 | - | - |

| การค้ำประกัน |  |  |  |  |

| หนังสือค้ำประกันระบบสาธารณูปโภค | 2,929 | 2,559 | 2,371 | 2,216 |

| หนังสือค้ำประกันเจ้าหนี้การค้า | 21 | 21 | 21 | 21 |



| วันครบกำหนด ตามสัญญา | มูลค่าสัญญา (ล้านบาท) | ขาดทุนจากมูลค่ายุติธรรม ของตราสารอนุพันธ์ (ล้านบาท) |

| 9 พฤษภาคม 2567 | 600 | 1 |